Document ID: 31997R1312

ΚΑΝΟΝΙΣΜΟΣ (ΕΚ) αριθ. 1312/97 ΤΗΣ ΕΠΙΤΡΟΠΗΣ της 8ης Ιουλίου 1997 για την τροποποίηση του κανονισμού (ΕΚ) αριθ. 3582/93 σχετικά με λεπτομερείς κανόνες εφαρμογής του κανονισμού του Συμβουλίου (ΕΟΚ) αριθ. 2073/92 για την προώθηση στην Κοινότητα και τη διεύρυνση των αγορών του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό του Συμβουλίου (ΕΟΚ) αριθ. 2073/92, της 30ής Ιουνίου 1992, για την προώθηση στην Κοινότητα και τη διεύρυνση των αγορών του γάλακτος και των γαλακτοκομικών προϊόντων (1), και ιδίως το άρθρο 4,
Εκτιμώντας:
ότι το άρθρο 4 παράγραφος 4 στοιχείο β) του κανονισμού (ΕΚ) αριθ. 3582/93 του Συμβουλίου, της 21ης Δεκεμβρίου 1993, για λεπτομερείς κανόνες εφαρμογής του κανονισμού (ΕΟΚ) αριθ. 2073/92 του Συμβουλίου για την προώθηση στην Κοινότητα και τη διεύρυνση των αγορών του γάλακτος και των γαλακτοκομικών προϊόντων (2), όπως τροποποιήθηκε την τελευταία φορά από τον κανονισμό (ΕΚ) αριθ. 750/97 (3), προβλέπει ότι οι αιτήσεις για χρηματοδότηση βάσει του κανονισμού θα ισχύουν μόνο όταν συνοδεύονται από γραπτή δέσμευση ανάθεσης μελέτης αξιολόγησης, με επιβάρυνση του αιτούντος, εάν αυτό του ζητηθεί από την Επιτροπή ή από τον αρμόδιο οργανισμό 7
ότι, υπό το φως της εμπειρίας, και προκειμένου να εξασφαλιστεί μια ομοιόμορφη προσέγγιση με τα μέτρα προώθησης για άλλα γεωργικά προϊόντα, οι διατάξεις αυτές θα πρέπει να τροποποιηθούν 7 ότι πρέπει να διεξαχθούν μελέτες αξιολόγησης για όλες τις συμβάσεις που αφορούν μέτρα προώθησης 7 ότι οι μελέτες αξιολόγησης πρέπει να εξεταστούν ως μέρος των μέτρων του προγράμματος και, κατά συνέπεια, πρέπει να χρηματοδοτηθούν υπό τους ίδιους όρους όπως τα άλλα σχεδιαζόμενα μέτρα 7 ότι η μελέτη αξιολόγησης πρέπει να εκτελεσθεί από ανεξάρτητο οργανισμό που επιλέγεται από την αρμόδια αρχή μετά από προηγούμενη έγκριση της Επιτροπής 7
ότι, λόγω της τελευταίας διεύρυνσης της Ευρωπαϊκής Κοινότητας, πρέπει να τροποποιηθεί το παράρτημα που περιλαμβάνει τον πίνακα των αρμόδιων οργανισμών σύμφωνα με το άρθρο 4 παράγραφος 2 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3582/93 τροποποιείται ως εξής:
1. Το άρθρο 4 παράγραφος 4 στοιχείο β) αντικαθίσταται από τα εξής:
«β) διαβιβάζει στην αρμόδια αρχή και στην Επιτροπή τα αποτελέσματα μιας μελέτης αξιολόγησης, η οποία εκτελείται από ανεξάρτητο οργανισμό που επιλέγεται από την αρμόδια αρχή μετά από προηγούμενη έγκριση της Επιτροπής 7 η μελέτη αξιολόγησης χρηματοδοτείται υπό τους ίδιους όρους όπως τα άλλα σχεδιαζόμενα μέτρα.»
2. Το παράρτημα αντικαθίσταται από το συνημμένο παράρτημα.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 1997.

Labels: 3
17
4